Telia Company

Telia har flere betydninger

Telia Company AB er et svensk-finsk teleselskap som tilbyr telekommunikasjon innen mobiltelefoni, MBB, FWA og Coax/fiber. Selskapet har hovedkvarter i Stockholm, og totalt 25 741 ansatte i Sverige, Europa og Asia per 2013. Administrerende direktør er Allison Kirkby. TeliaSonera konkurrerer innen både fast- og mobiltelefoni i de nordiske markedene, først og fremst mot hovedutfordrerne Tele2 og Telenor. Etter sammenslåingen med finske Sonera 1. januar 2003 er selskapet notert på Stockholms Børs og børsen i Helsingfors. Den svenske og den finske staten eier tilsammen 51 % av aksjene. Andre store eiere er Swedbank og Fjerde AP-fondet.
De selskapene TeliaSonera forvalter i Sverige er Telia, mobilselskapet Halebop og nettselskapet Skanova, mens hovedmerkenavnet er Sonera i Finland. Ellers har selskapet hel- eller deleide mobiltelefoniselskaper i Norge, Danmark, Estland, Latvia, Litauen, Polen, Russland, Aserbajdsjan, Georgia, Usbekistan, Tadsjikistan, Nepal, Kambodsja, Afghanistan, Tyrkia og Spania. TeliaSonera og dets datterselskap har i alt 33,9 millioner egne mobilkunder, 6,3 millioner fasttelefonikunder, 2,6 millioner bredbåndskunder og 0,9 millioner kabel-TV-kunder.TeliaSonera har 15,9 millioner mobilkunder i Europa, 16,5 millioner i Kaukasus og Sentral-Asia, og 1,9 millioner mobilkunder i Asia. I tillegg har TeliaSonera store minoritetsposter i selskaper med 43,6 millioner mobilkunder i Russland og 36,3 millioner i Tyrkia, videre indirekte minoritetsposter i selskaper med 10,9 millioner mobilkunder i Ukraina og Hviterussland – i alt 33,9 millioner kroner i kontrollerte selskaper, og 90,8 millioner mobilkunder i ikke-kontrollerte selskaper. Til sammenlikning har Telenor om lag 105 millioner kunder i majoritetseide selskaper og 61 millioner kunder i ikke-kontrollerte selskaper (VimpelCom).


== Historie ==
I 1853 ble Kongliga Elecktriska Telegraf-Werket grunnlagt, det senere svenske selskapet Telia. Etter brudd i forhandlingene om sammenslåing mellom Telia og Telenor i 2000, valgte Telia å fusjonere med finske Sonera. Dette ble besluttet i 2002 og formelt gjennomført 1. januar året etter.
Fusjonen førte til at Telia av konkurranseårsaker måtte kvitte seg med kabel-TV-selskapet ComHem, som var Sveriges største.
TeliaSonera har fortsatt en satsing på fastnett, fiber og internett, men er klart mindre innen mobiltelefoni og TV-distribusjon enn Telenor. De to selskapene har fulgt ulike strategier og hatt ulik utvikling. TeliaSonera har slitt økonomisk de siste årene, med betydelig turbulens og tre ulike toppsjefer bare i kalenderåret 2007.


== Virksomhet og selskaper ==
TeliaSonera består, foruten det svenske telekom-varemerket Telia og finske Sonera, av følgende selskaper per 1. januar 2009:

Direkte eidCygate – selskap som tilbyr systemintegrasjon og andre IT-tjenester i hele Norden.
Telia, Halebop og Skanova AB i Sverige, hvor Halebop er mobilselskap i lavprissegmentet, og Skanova er infrastrukturselskapet som selger kapasitet også til konkurrerende teleselskap. 100 % eid. 5 334 000 mobilkunder.
Sonera og TeleFinland – hhv. teleselskap og mobilselskap i lavprissegmentet i Finland, 100 % eid. 2 676 000 mobilkunder.
Telia – hhv. telefonforhandler, mobiloperatør og lavprissegment mobilselskap i Norge, 100 % eid. 1 581 000 mobilkunder.
Telia, Call me og Stofa – hhv. teleoperatør, telefonitilbyder i lavprissegmentet, og bredbåndsselskap i Danmark, 100 % eid. 1 493 000 mobilkunder.
Yoigo – mobilselskap i lavprissegmentet i Spania, eid 76,6 %. 970 000 mobilkunder.
Eesti Telekom – største teleselskap i Estland med mobil-, fastnett- og TV-virksomhet under merkenavnene «EMT», «Diil» og «Elion». 778 000 mobilkunder. Den 20 janurari 2016 AS Eesti Telekom endret navn til Telia Eesti AS, med merkevare Telia og Diil.
LMT, Okarte, Amigo og Lattelecom – hhv. tre mobilselskaper (60, 3% eid) og ett fastnett bredbåndsselskap (49 % eid) i Latvia. 1 056 000 mobilkunder.
Omnitel, Ezys og TEO – hhv. markedsledende mobiloperatør, mobilselskap i lavprissegmentet, og fastnett bredbåndsvirksomhet gjennom TEO (tidligere Lietuvos Telekomas) i Litauen, 100 % eid, mens TEO er 60 % eid. 2 012 000 mobilkunder.
MegaFon – tredje største mobilselskap i Russland, eid 43,8 %, i partnerskap med bl.a Alfagruppen, 43 558 000 mobilkunderGjennom Fintur Holdings B.V.K’Cell – mobiloperatør i Kasakhstan, 51,0 % eierskap, 7 083 000 mobilkunder.
Azercell – mobiloperatør i Aserbajdsjan, 51,3 % eierskap, 3 471 000 mobilkunder.
UCell (OOO Coscom) – majoritetseier i telesekspaket Coscom og mobiloperatøren UCell i Usbekistan, siden 2007, 74,0% eierskap, 2 683 000 mobilkunder.
ZAO Indigo og ZAO Somoncom – mobiloperatører i Tadsjikistan, siden 2007, hhv. 60,0 % og 59,4% eierskap, 1 154 000 mobilkunder totalt.
Geocell – mobiloperatør i Georgia, 100,0 % eierskap, 1 582 000 mobilkunder.
Moldcell – mobiloperatør i Moldova, 100,0 % eierskap, 550 000 mobilkunder.Gjennom TeliaSonera Asia Holding B.V.Mero Mobile – mobiloperatør i Nepal, 80,0 % eierskap, 1 749 000 mobilkunder.
Star-Cell – mobiloperatør i Kambodsja, 100,0 % eierskap, 144 000 mobilkunder.
Roshan – den største mobiloperatøren i Afghanistan, hvor TeliaSonera eier 12,25 % av aksjeneGjennom Turkcell HoldingTurkcell – største mobilselskap i Tyrkia, hvor TeliaSonera har 37,3 % eierskap gjennom et 47 % eierskap i Türkcell Holding. Har 36 300 000 mobilkunder.
Life mobile og Best Mobile – mobilselskap og varemerker i hhv. Ukraina og Hviterussland, eid av Turkcell med hhv. 55 % og 80 % av aksjene. I alt 10 700 000 kunder i Ukraina, og 200 000 i Hviterussland.
KKTCell – mobilselskap på Nord-Kypros, eid av Turkcell.


== Telia i Norge ==

I Norge eier Telia tre selskap, etter en offensiv oppkjøpsstrategi de siste årene. Eierskapene omfatter:

100 % i Telia Norge AS (Telia Norge, Chess) (mobiltelefoni), og Tele2 Norge som igjen eier One Call og MyCall.


== Referanser ==


== Eksterne lenker ==
(en) Offisielt nettsted 
(en) Telia Company – kategori av bilder, video eller lyd på Commons 
Telias svenske hjemmesider
TeliaSoneras finske hjemmesider
TeliaSoneras norske mobilselskap – NetCom
TeliaSoneras norske mobilselskap – Chess
TeliaSoneras norske bredbåndsselskap – NextGenTel
TeliaSoneras norske telefonforhandler – Telebutikken